अब बात करते हैं दक्षिण कोरिया और जर्मनी की. थोड़ा इतिहास में जाना पड़ेगा 2002 में साउथ कोरिया और जापान ने मिलकर वर्ल्ड कप का आयोजन किया था. साउथ कोरिया की टीम को टैगक वारियर भी कहा जाता है. उस वक्त कोरिया टीम के कोच गुस्स हिडिंक थे. हॉलैंड के इस कोच के नेतृत्व में साउथ कोरिया ने काफी अच्छा किया था. 2002 वर्ल्ड कप में साउथ कोरिया ने पहले पुर्तगाल को हराया, राउंड ऑफ 16 में इटली की मात दी. क्वार्टर फाइनल में स्पेन को पेनल्टी शूट आउट में 5-3 से हराया. मगर सेमी फाइनल में जर्मनी के हाथों 0-1 से हारकर टूर्नामेंट से बाहर हो गई. कई जानकर मानते हैं कि साउथ कोरिया ने जर्मनी से 2002 वर्ल्ड की हार का बदला ले लिया और चैंपियन जर्मनी को टूर्नामेंट से बाहर कर दिया.